cyanic-selkie/wikianc huggingface dataset:
প্রথম বিশ্ব
বিশ্বায়ন
জাতিসংঘে'র ESCWA লিখেছে যে বিশ্বায়ন হচ্ছে 'একটি ব্যাপক বিস্তৃত বিষয় যাকে বিভিন্নভাবে সংজ্ঞায়িত করা যেতে পারে।' সান জোসে স্টেট বিশ্ববিদ্যালয়ের জয়েস অসল্যান্ড লিখেছেনঃ বিশ্বায়ন হচ্ছে একটি ব্যাপক বিতর্কিত বিষয় এবং বিশ্বায়নের মৌলিক ধারণার ও এর প্রভাব নিয়ে গোটা বিশ্বে দিন দিন প্রতিবাদ বাড়তেছে। যদিও বিশ্বায়ন নতুন কোন বিষয় নয়। হাজার বছর ধরে জনগণ এবং পরে কর্পোরেশনগুলো দূরবর্তী অঞ্চলের মধ্যে জিনিসপত্র কেনা ও বেচা করে আসছে। উদাহরণস্বরূপ বলা যেতে পারে, বিখ্যাত সিল্ক রোড দিয়ে মধ্য এশিয়াতে যা চায়না ও ইউরোপকে যুক্ত করেছে ব্যবসা-বাণিজ্য সচল ছিল। তেমনই শতাব্দিকাল ধরে জনগণ ও কর্পোরেশনগুলো অন্য দেশে বিনিয়োগ করেছে। প্রকৃতপক্ষে, বর্তমানকালের বিশ্বায়নের অনেক বৈশিষ্ট্যই আগের যুগের যা ১৯১৪ সালের প্রথম বিশ্ব যুদ্ধের আগে বিদ্যমান ছিল এখন চলমান।"
ইউরোপীয় ইউনিয়ন
প্রথম বিশ্বে বিশ্বায়নের সবচাইতে বড় উদাহরণ হিসেবে বিবেচনা করা যেতে পারে ইউরোপীয় ইউনিয়নকে। ইউরোপীয় ইউনিয়ন হচ্ছে একটি চুক্তি যেখানে দেশগুলো স্বেচ্ছায় একটি সাধারণ সরকারি প্রতিষ্ঠান প্রতিষ্ঠা করার সিদ্ধান্ত নেয়। সেখানে তারা কিছু একক জাতীয় সার্বভৌম প্রতিনিধি প্রেরণ করে যাতে সমগ্র ইউরোপকে বিবেচনায় রেখে তারা গণতান্ত্রিকভাবে উচ্চ পর্যায়ে একটি সাধারণ সার্থসংশ্লিষ্ট বিষয়ে সিদ্ধান্ত নিতে পারে। এর ফলে গঠিত হয় প্রায় অর্থ বিলিয়ন মানুষকে নিয়ে ২৮ টি দেশের সংগঠন। সামগ্রিকভাবে, ইউরোপ প্রায় বিশ্বের এক-তৃতীয়াংশ জিডিপি'র উৎস এবং সদস্য রাষ্ট্রগুলোর মানুষ প্রায় ২৩টি ভাষায় কথা বলে। ইউরোপীয় ইউনিয়নভুক্ত সকল দেশ যুক্ত হয়েছে এই উদ্দেশ্যে যে তারা শান্তি, গণতন্ত্র, সহযোগিতা, দৃঢ়তা, উন্নতি ও সর্বোপরি আইনের শাসন প্রতিষ্ঠা করতে পারে নিজেদের মধ্যে। ২০০৭ সালের বক্তৃতায় বৈদেশিক সম্পর্কের ইউরোপীয় কমিশনার বেনিতা ফেরেরো ওয়াল্ডনার বলেনঃ 'বিশ্বায়নের উপরই ইউরোপীয় ইউনিয়নের ভবিষ্যৎ নিহিত... বিশ্বায়ন যাতে সঠিকভাবে কাজ করে সে জন্য ইউরোপীয় ইউনিয়নের শক্তিশালী ভুমিকা পালন করতে হবে....'' ২০১৪ সালের ইউরোপীয় পার্লামেন্টের বক্তৃতায় ইটালির প্রধানমন্ত্রী মাতিও রেনজি বলেন; 'আমরাই কেবল পারি সভ্যতাকের বিশ্বায়নমুখী করতে।' ২০১৬ সালে ইইউ থেকে ব্রিটেনের বের হয়ে যাওয়ার ঘোষণাতে ইউরোপের বিশ্বায়নের চাবিকাঠি আরো একবার জার্মানির হাতে এসে পড়ল।
বহুজাতিক প্রতিষ্ঠানসমূহ
বেশির ভাগ বহুজাতিক প্রতিষ্ঠানসমূহ প্রতিষ্ঠা লাভ করেছে প্রথম বিশ্বের দেশগুলোতে। সমাজতন্ত্রের পতনের ফলে বহুজাতিক প্রতিষ্ঠানগুলো বৃদ্ধি পেয়েছিল কারণ দেশগুলো বিশ্ব বাণিজ্যের উপর নজর দিয়েছে বেশি করে। জেনারেল এগ্রিমেন্ট অন ট্যারিফ অ্যান্ড ট্রেড (গ্যাট) ও পরে ওয়ার্ড ট্রেড অর্গানাইজেশন (ডব্লিউটিও) স্বাভাবিকভাবেই সংরক্ষণবাদ নীতির অবসান ঘটিয়েছিল যা বিশ্ব বাণিজ্যের অন্তরায় ছিল। সংরক্ষণবাদ নীতির এই অবলোপনের ফলে প্রথম বিশ্বের দেশগুলোই বিশেষভাবে লাভবান হয়েছিল। কারণ তারাই পরবর্তীতে গ্যাটের মাধ্যমে বিশ্ব বাণিজ্যকে নিয়ন্ত্রণ করে তৃতীয় ও অনুন্নত বিশ্বের দেশগুলোতে নিজেদের পণ্যের অবাধ বাজার সৃষ্টি করেছিল।
ইব্রাহিম আলকাজি
থাম্ব| ইব্রাহিম আলকাজী ইব্রাহিম আলকাজী (১৮ অক্টোবর ১৯২৫ – ৪ আগস্ট ২০২০) একজন ভারতীয় থিয়েটার পরিচালক এবং নাট্য শিক্ষক। তার  কঠোর নিয়মানুবর্তিতা, অভিনয় ছাত্রদের মধ্যে একটি বিস্ময় সৃষ্টি করেছিল এবং শ্রদ্ধা জাগিয়েছিল, যা এখনও তাদের স্মৃতিতে জাগরূক। তাদের মধ্যে বেশ কয়েকজন এনএসডি রেপার্টরি কোম্পানিতে অনুশীলন এবং প্রশিক্ষণ চালিয়ে যাওয়ার বিশেষাধিকার পেয়েছিল, এনএসডি রেপার্টরি কোম্পানি হল ন্যাশনাল স্কুল অফ ড্রামাকে নিয়ে আলকাজির তৈরি একটি ভূমিকা। আলকাজির মান পরবর্তীতে খুব প্রভাবশালী হয়ে ওঠে। এছাড়াও তিনি নিউ দিল্লির ন্যাশনাল স্কুল অফ ড্রামার ডিরেক্টর (১৯৬২-১৯৭৭) ছিলেন।  এছাড়াও তিনি একজন বিখ্যাত শিল্প বিশেষজ্ঞ, সংগ্রাহক ও এক গ্যালারির মালিক ছিলেন এবং তার স্ত্রী রোশেন আলকাজীর সাথে দিল্লিতে আর্ট হেরিটেজ গ্যালারী প্রতিষ্ঠা করেছিলেন।
তার জীবদ্দশায় পঞ্চাশটিরও বেশি নাটক মঞ্চস্থ হয়। আলকাজী প্রসেনিয়াম স্টেজ এবং উন্মুক্ত স্থান উভয়ই ব্যবহার করতেন। উন্মুক্ত স্থানগুলিতে তার করা নকশা তাদের চাক্ষুষ প্রকৃতির জন্য এবং প্রতিটি স্টেজ প্রোডাকশনে রাখা মূল স্পিনগুলির জন্য তিনি প্রশংসিত হয়েছেন, এর মধ্যে তাঁর আগের নির্দেশনাগুলিও আছে। রয়্যাল একাডেমি অফ ড্রামাটিক আর্ট (আরএডিএ) এ প্রশিক্ষিত হবার পর, ১৯৫০ সালে তিনি বিবিসি সম্প্রচার পুরস্কার জিতেন। তিনি ৫০টিরও বেশি নাটক পরিচালনা করেন, যার মধ্যে রয়েছে বিখ্যাত প্রযোজনা: গিরিশ কার্নাডের তুঘলক, মোহন রাকেশের আষাঢ় কা এক দিন, ধরমবীর ভারতীর অন্ধযুগ এবং এছাড়াও অনেকগুলি শেক্সপিয়রের লেখা ও সেইসঙ্গে গ্রীক নাটক। ২০০২ সালে, ইব্রাহিম আলকাজি বিবিসি-র সাথে একটি সাক্ষাৎকারে বলেন, "আমি মনে করি যে থিয়েটারে কিছু তৃণ মূল উপাদান রয়েছে, আপনি যে কাজটি করেন তার মধ্যে একটি নির্দিষ্ট গভীরতা ও মাটির সঙ্গে একাত্মতা রয়েছে। থিয়েটারের কাজে যদি না আপনার অনুপ্রেরণা ও ধারণা সেখান থেকে শুরু হয়, আমি মনে করি না আপনি ভাল কাজ তৈরি করতে পারবেন। আপনাকে একটি পরিবেশ তৈরি করতে হবে; আপনাকে ভালো পরিবেশের মধ্যে কাজ করতে হবে।"
প্রাথমিক জীবন ও শিক্ষা
ইব্রাহিম আলকাজি এক আরব পরিবার থেকে এসেছেন, যাদের শিল্পকলার প্রতি গভীর আগ্রহ আছে। পুনেতে জন্মগ্রহণকারী আলকাজি ছিলেন উনাইজাহ (বর্তমান সৌদি আরব) থেকে আসা একজন ধনী ব্যবসায়ী পিতা এবং কুয়েতি মাতার পুত্র।
ইব্রাহিম পুনের সেন্ট ভিনসেন্ট হাই স্কুলে পড়াশুনা করেন। তিনি ১৯৪১ সালের শেষের দিকে বোম্বেতে চলে আসেন এবং মুম্বাইয়ের সেন্ট জেভিয়ার্স কলেজে ভর্তি হন। এখানেই তিনি সেন্ট ড্রামাটিক সোসাইটিতে থিয়েটারের নতুন কৌশলগুলির সাথে প্রথম মুখোমুখি হন। ১৯৪৭ সালে, তার পরিবারের বাকি সদস্যরা পাকিস্তানে চলে যায় এবং আলকাজী ভারতে থেকে যান। আলকাজি আরবি, ইংরেজি, মারাঠি ও গুজরাটি ভাষায় শিক্ষিত ছিলেন। সেন্ট জেভিয়ার্সের ছাত্র থাকাকালীন, তিনি সুলতান "ববি" পদমসীর ইংরেজি থিয়েটার কোম্পানি, থিয়েটার গ্রুপ-এ যোগদান করেন। যেখানে তিনি বেশ কয়েকটি নাটকে অভিনয় করার পাশাপাশি কয়েকটি নাটক পরিচালনা করেন। এরপর তিনি ১৯৪৭ সালে লন্ডনের রয়্যাল একাডেমি অফ ড্রামাটিক আর্ট (আরএডিএ) এ প্রশিক্ষণ নেন। ইংলিশ ড্রামা লিগ ও ব্রিটিশ ব্রডকাস্টিং কর্পোরেশন উভয়ের দ্বারা সম্মানিত হওয়ার পর লন্ডনে তাকে কাজের সুযোগ দেওয়া হয়। তবে তিনি সেই প্রস্তাব প্রত্যাখ্যান করে থিয়েটার গ্রুপে পুনরায় যোগদানের জন্য দেশে ফিরে যান। তিনি ১৯৫০ থেকে ১৯৫৪ পর্যন্তথিয়েটার গ্রুপ চালান। আলকাজী একজন উৎসাহী শিল্পী এবং শিল্পের ছাত্রও ছিলেন। ইংল্যান্ডে তিনি প্রধান যাদুঘরের সংগ্রহগুলি অধ্যয়ন করতে অনেক সময় কাটিয়েছেন এবং এফএন সুজা ছিলেন ফ্ল্যাটে তার সহবাসী। আলকাজীর কাজগুলি লন্ডনের এশিয়ান ইনস্টিটিউট (১৯৫০), বোম্বের জাহাঙ্গীর আর্ট গ্যালারি (১৯৫২) এবং নিউ দিল্লির শ্রীধারিণী গ্যালারীতে (১৯৬৫) প্রদর্শিত হয়। প্রতিটি প্রদর্শনীতে তিনি জলরঙ, কাঠকয়লা, কালি, পোস্টার পেইন্ট ও কার্বন ট্রেসিং থেকে শুরু করে স্কেচ পেন, মার্কার ও ফ্রটেজ পর্যন্ত বিভিন্ন মিডিয়া ও কৌশলগুলির উপর একটি বহুমুখী দক্ষতা প্রদর্শন করেন।
কর্মজীবন
ইংল্যান্ড থেকে ফিরে আসার পর, ইব্রাহিম আলকাজী ১৯৫২ সালে বোম্বেতে থিয়েটার গ্রুপকে পুনরায় সংগঠিত করেন। এইসময় তিনি বোম্বে প্রগ্রেসিভ আর্টিস্টস গ্রুপের সাথেও যুক্ত ছিলেন, যেখানে এমএফ হোসেন এফ এন সৌজা, এসএইচ রাজা, আকবর পদমসী, তায়ব মেহতা প্রমুখ শিল্পীরা ছিলেন। এঁরা পরে তাঁর নাটক থেকে ছবি আঁকতেন এবং সেট ডিজাইন করতেন। কিউরেটরিয়াল অনুশীলন শুরু করে ইব্রাহিম আলকাজি ১৯৫২ থেকে ১৯৫৭ সালের মধ্যে বোম্বের জাহাঙ্গীর গ্যালারিতে আট দফায় দিস ইজ মডার্ন আর্ট নামে একটি প্রদর্শনী স্থাপন করেন। ১৯৫৪ সালে, থিয়েটার গ্রুপ থেকে বিচ্ছিন্ন হওয়ার পর, আলকাজি তার স্ত্রী রোশেন আলকাজি এবং নিসিম এজেকিয়েলকে নিয়ে বোম্বেতে থিয়েটার ইউনিট গঠন করেন। তার পরিচালনার পাশাপাশি, তিনি থিয়েটার ইউনিট বুলেটিনও প্রকাশ করেন, যেটি ভারত থেকে থিয়েটার ইভেন্টের প্রতিবেদন করত। আলকাজী ৪ জুলাই ১৯৫৬ সালে স্কুল অফ ড্রামাটিক আর্টস প্রতিষ্ঠা করেন এবং বোম্বের নাট্য একাডেমির অধ্যক্ষ হন। বোম্বাইয়ের সময়ে আলকাজি তার নাট্যদলের সাথে "গ্রীক থেকে বেকেট পর্যন্ত" "পশ্চিমী সাহিত্যের কার্যত সমগ্র প্যান্থিয়ন (সকলের তথ্য সংগ্রহ)" তৈরি করেন। থিয়েটার বিশেষজ্ঞরা এভাবেই বর্ণনা করেছেন। পরবর্তী প্রযোজনাগুলির মধ্যে কয়েকটি বোম্বেতে মেঘদূত নামে সমুদ্র-মুখী ওপেন এয়ার থিয়েটারে মঞ্চস্থ হয়। ১৯৫৮সালে আলকাজি নিজেই কিছু ডিজাইন করেন, এর মধ্যে রয়েছে মেডিয়া (১৯৬১), ওয়েটিং ফর গোডো (১৯৬১) এবং সাডেনলি লাস্ট সামার (১৯৬১)।
১৯৬২ সালে, আলকাজি থিয়েটারের জন্য একটি শিক্ষাগত আলোচনা বিকাশের জন্য ন্যাশনাল স্কুল অফ ড্রামা তৈরিতে তার যাত্রা শুরু করেন। তিনি এমন একটি কোর্স ডিজাইন করেছিলেন, যা শুধুমাত্র অভিনেতা-প্রশিক্ষণ এবং নির্দেশনার উপর দৃষ্টি নিবদ্ধ করে না, এর সঙ্গে মঞ্চ-নৈপুণ্যের সমস্ত দিকও শেখায়। ন্যাশনাল স্কুল অফ ড্রামা (এনএসডি) এর পরিচালক হিসাবে, আলকাজী তার দৃষ্টিভঙ্গির মহিমা ও তার প্রযুক্তিগত শৃঙ্খলার সূক্ষ্মতা দ্বারা হিন্দি থিয়েটারে বিপ্লব ঘটিয়েছেন। ৬০ এর দশক থেকে, এনএসডি-তে আলকাজি যে অসামান্য প্রতিভা তৈরি করেন তা সরাসরি আর্টহাউসের একটি বিকল্প স্ট্রিম এবং তারপরে মূলধারার সিনেমা এবং টেলিভিশনে দেখানো হয়। তাঁর ছাত্রদের মধ্যে বিজয়া মেহতা, ওম শিবপুরী, হরপাল তিওয়ানা, নীনা তিওয়ানা, ওম পুরী, এবং (বলরাজ পণ্ডিত) নাসিরুদ্দিন শাহ, মনোহর সিং, উত্তরা বাওকার, জ্যোতি সুভাষ, সুহাস জোশী, বি জয়শ্রী জয়দেব ও রোহিনী হাত্তাঙ্গাদি, কুমার ভার্মা, এস রামানুজম সহ বহু বিখ্যাত চলচ্চিত্র, থিয়েটার অভিনেতা ও পরিচালকরা রয়েছেন। সেখানে থাকাকালীন তিনি ১৯৬৪ সালে রেপার্টরি কোম্পানি তৈরি করেন। তিনি চলে যাওয়ার আগ পর্যন্ত তাদের প্রযোজনা পরিচালনা করেন। আলকাজি স্কুল ক্যাম্পাসে এবং এর কাছাকাছি নতুন থিয়েটার স্পেস নির্মাণের পথপ্রদর্শক। সবচেয়ে স্মরণীয়ভাবে তার তুঘলক এবং অন্ধ যুগের প্রযোজনা দিল্লির চারপাশে দর্শনীয় ঐতিহাসিক স্মৃতিস্তম্ভগুলিতে স্থাপন করেন।
তিনি তার স্ত্রী রোশন আলকাজির সাথে দিল্লিতে আর্ট হেরিটেজ গ্যালারিও প্রতিষ্ঠা করেন।
পুরস্কার ও স্বীকৃতি
আলকাজী থিয়েটারের সংবেদনশীলতা সম্পর্কে সচেতনতা তৈরি করেন এবং ভারতীয় ঐতিহ্যের সাথে আধুনিক অভিব্যক্তিকে সফলভাবে মিশ্রিত করে ভারতের অনেক মর্যাদাপূর্ণ পুরস্কার জিতেন।
তিনি থিয়েটারে আজীবন অবদানের জন্য রূপওয়েধ প্রতিষ্ঠানের তানভীর পুরস্কারের (২০০৪) প্রথম প্রাপক। তিনি পদ্মশ্রী (১৯৬৬), পদ্মভূষণ (১৯৯১), এবং ২০১০ সালে ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ পুরস্কার পেয়েছেন।
ভারতের সঙ্গীত, নৃত্য ও নাটকের জন্য ভারতের জাতীয় একাডেমি সঙ্গীত নাটক আকাদেমি থেকেও তিনি দুবার পুরস্কৃত হন। তিনি ১৯৬২ সালে পরিচালনায় সঙ্গীত নাটক আকাদেমি পুরস্কার পান, এবং পরে থিয়েটারে আজীবন অবদানের জন্য একাডেমির সর্বোচ্চ পুরস্কার সঙ্গীত নাটক আকাদেমি ফেলোশিপ পান।
ব্যক্তিগত জীবন
তিনি গুজরাটের ইসমাইলি খোজা গোষ্ঠীর রোশন আলকাজীর (মৃত্যু ২০০৭) সাথে বিবাহ বন্ধনে আবদ্ধ হন। রোশন তার সমস্ত নাটকের জন্য পোশাক ডিজাইন করেছিলেন এবং ভারতীয় পোশাকের ইতিহাসের উপর দুটি বই লিখেছেন। তিনি ১৯৭৭ সালে দিল্লির ত্রিবেণী কলা সঙ্গমে আর্ট হেরিটেজ গ্যালারিও প্রতিষ্ঠা করেন, যা তিনি ৪০ বছরেরও বেশি সময় ধরে চালিয়েছেন। এই দম্পতির দুই সন্তান। একজন অমল আল্লানা যিনি একজন থিয়েটার ডিরেক্টর এবং ন্যাশনাল স্কুল অফ ড্রামার প্রাক্তন চেয়ারম্যান। আরেকজন দিল্লি-ভিত্তিক থিয়েটার ডিরেক্টর ফয়সাল আলকাজি।
অস্ট্রিয়ায় হিন্দুধর্ম
ইতিহাস
thumb|অস্ট্রিয়ায় হরে কৃষ্ণ অনুষ্ঠানে
১৯৮০ সালে বাঙালি বিমল কুন্ডু ভারতীয় উপমহাদেশ থেকে অভিবাসী হিন্দুদের জন্য অস্ট্রিয়ায় প্রথম হিন্দু ধর্মীয় সমাজ প্রতিষ্ঠা করেন । তিনি এখন আফ্রো-এশিয়ান ইনস্টিটিউটের একটি ছোট মন্দির পরিচালনা করেন। ১৯৯৮ সাল থেকে, "অস্ট্রিয়ার হিন্দু ধর্মীয় সোসাইটি" সমস্ত হিন্দুদের জন্য "রাষ্ট্র-নিবন্ধিত স্বীকারোক্তিমূলক সম্প্রদায়" হিসাবে অফিসিয়াল প্রতিনিধি। এটি এগারোটি ধর্মীয় গোষ্ঠীর মধ্যে একটি যা ধর্মীয় স্বীকারোক্তিমূলক সম্প্রদায়ের অবস্থা সম্পর্কিত অস্ট্রিয়ান আইন অনুসারে স্বীকারোক্তিমূলক সম্প্রদায় গঠন করে। এটি এখনও একটি আইনগতভাবে স্বীকৃত ধর্ম নয়, এবং তাই রাষ্ট্র থেকে সমর্থন পাওয়ার যোগ্য নয়, তবে তারা ২০ বছরের অস্তিত্বের পরে এটির জন্য যোগ্য হতে পারে।
জনসংখ্যা
২০১৭ সালের হিসাবে, হিন্দু ধর্ম অস্ট্রিয়ার জনসংখ্যার ০.১৫% গঠন করে। অস্ট্রিয়ায় প্রায় ১১,০০০ হিন্দু আছে।
মীর শওকাত আলী বাদশা
মীর শওকাত আলী বাদশা (জন্ম: ৩১ ডিসেম্বর, ১৯৪৬) বাংলাদেশের বাগেরহাট-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
শওকাত আলী বাদশার পৈতৃক বাড়ি বাগেরহাট জেলার বাগেরহাট সদর উপজেলার আমলাপাড়ার দক্ষিণ জেলখানা রোড এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।
কর্মজীবন
পেশার আইনজীবী শওকাত আলী বাদশা রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন।
সুইডেনে বৌদ্ধধর্ম
থাম্ব|133x133পিক্সেল| জ্যামটল্যান্ডে [[কিং চুলালংকর্ন মেমোরিয়াল বিল্ডিং|থাই মণ্ডপ ]] সুইডেনে বৌদ্ধধর্ম সুইডেনের তুলনামূলকভাবে একটি ছোট ধর্ম। অনুশীলনকারী বৌদ্ধদের বেশিরভাগ বিভিন্ন এশীয় (বেশিরভাগ থাই, চীনা এবং ভিয়েতনামী ) ঐতিহ্যের। ২০১৫ সালে, সুয়েডীয় বৌদ্ধ সহযোগিতা কাউন্সিলের (এসবিএস) সদস্য ছিল ৭৯০১ জন।
সুইডেনের উত্তর অংশের ছোট্ট শহর ফ্রেড্রিকার জন্য একটি বৌদ্ধ মন্দিরের পরিকল্পনা করা হয়েছিল। থাই ধাঁচের এই মন্দিরটি সমাপ্ত হলে ইউরোপের বৃহত্তম বৌদ্ধ মন্দির হবে।
মধ্য সুইডেনের জ্যামটল্যান্ডে একটি থাই মণ্ডপ রয়েছে।
৫০০-এর দশকে কাশ্মীরের তৈরি ব্রোঞ্জের তৈরি বুদ্ধের মূর্তিটি সুইডেনের হেল্গিতে ভাইকিং যুগে পাওয়া গিয়েছিল।
মহাকালী
মহাকালী (সংস্কৃত: महाकाली) হলেন হিন্দু ধর্মের একজন দেবী। তিনি দেবী কালীর একটি বিশেষ রূপ। হিন্দু পুরাণ অনুসারে, তিনি মহাকালের (শিব) সঙ্গিনী। তিনি চেতনা দেবী এবং বাস্তবতা ও অস্তিত্বের ভিত্তি। সংস্কৃত ভাষায় মহাকালী হলেন মহাকালের (শিবের একটি রূপ, যাকে মৃত্যুরূপেও কল্পনা করা হয়) স্ত্রীলিঙ্গ রূপ। দেবী কালী এবং তার অন্য সব রূপই হলো মহাকালীর বিভিন্ন প্রকাশ।
অর্থ
বিভিন্ন পৌরণিক এবং তান্ত্রিক হিন্দু ধর্মগ্রন্থে (শাস্ত্র) মহাকালীর উল্লেখ রয়েছে। এসব গ্রন্থে তিনি বিভিন্নভাবে আদ্যাশক্তি-দেবী দুর্গা হিসাবে চিত্রিত হয়েছেন। একই সাথে তাঁকে মহাবিশ্বের প্রাথমিক শক্তি এবং চূড়ান্ত বাস্তবতা রূপে বর্ণনা করা হয়েছে। উক্ত বিশ্বাস অনুযায়ী তিনি ব্রহ্মের সাথে অভিন্ন। একই সাথে তিনি প্রকৃতি (নারী) বা বিশ্ব হিসেবে পরিচিত হন যা পুরুষ চেতনার বিপরীত। আবার সাংখ্য দর্শনে তাঁকে মহাদেবী দুর্গার তিনটি রূপের মধ্যে একটি হিসাবে যা উপস্থাপন করা হয়। এই ব্যাখ্যায় মহাকালী তমস বা জড়তার শক্তিকে উপস্থাপন করেন। শক্তিবাদের (হিন্দু ধর্মের যে শাখায় দেবী দুর্গাকে অন্যান্য দেবদেবীর মধ্যে সর্বোচ্চ স্থান দেয়া হয়) মূল গ্রন্থ হিসাবে বিবেচনা করা হয় দেবীমাহাত্ম্যম্ ("দেবীর মাহাত্ম্য") কে। এখানে সকল দেবদেবীর প্রধান হিসেবে ত্রিদেবীকে (মহাসরস্বতী, মহালক্ষ্মী এবং মহাকালী) বিবেচনা করা হয়। এখানে তিনজনের মধ্যে মহাকালিকে প্রথম পর্বে নির্ধারিত করা হয়েছে। তাকে বিমূর্ত শক্তি এবং বিষ্ণুর যোগনিদ্রা হিসাবে বর্ণনা করা হয়েছে। যখন ব্রহ্মা তাঁকে অনুরোধ করেন তখন তিনি বিষ্ণু থেকে উত্থিত হন। এরপরে তিনি মধু-কৈটভ নামক অসুরকে হত্যা করেন। তিনি সময়ের দেবী।
মূর্তিকল্প
জনপ্রিয় ভারতীয় শিল্পে মহাকালীকে প্রায়ই নীল রঙে চিত্রিত করা হয়।
তার সর্বাধিক পরিচিত মূর্তিটি তার চার হাত যুক্ত মূর্তি। মূর্তিটির চারটি হাতে থাকে তলোয়ার, ত্রিশূল, একটি কাটা মাথা এবং একটি বাটি বা মাথার খুলি থাকে। উপরের হাতে থাকা কাটা মাথার রক্ত এই বাটিতে বা খুলিতে 'জমা হয়'। প্রচন্ড ক্রোধে তার চোখ লাল হয়ে থাকে; তার চুলগুলো থাকে অগোছালো। তার দীর্ঘ দাঁতগুলো কখনো কখনো মুখের বাইরে বেরিয়ে থাকে এবং জিহবা থেকে লালা 'পড়তে থাকে'। এই মূর্তিতে মহাকালীর গলায় তার বধ করা অসুরদের মাথার খুলির একটি মালা থাকে। এই মালায় খুলির সংখ্যা কখনো হয় ১০৮ টি (হিন্দু ধর্মে এটি একটি শুভ সংখ্যা। আবার তাদের জপমালার পুঁতির সংখ্যাও ১০৮ টি) হয়, আবার কখনো কখনো ৫০ টি (যা সংস্কৃত বর্ণমালার বর্ণের সংখ্যা) হয়। আর বধ করা অসুরদের হাত তার কোমর বেষ্টন করে থাকে।
তার দশ মাথাযুক্ত (দশমুখী) চিত্রটি দশ মহাবিদ্যা মহাকালী নামে পরিচিত এবং এই রূপে তিনি দশ মহাবিদ্যা বা "মহাজ্ঞান" এর প্রতিনিধিত্ব করেন। দশটি মাথা, দশ বাহু এবং দশ পা রয়েছে বলে তাকে এই দশ মহাবিদ্যার প্রতিনিধি রূপে চিত্রিত করা হয়েছে। তবে অন্যথায় সাধারণত তার চার হাত যুক্ত মূর্তি ব্যবহার করা হয় যেখানে চার হাতে চারটি অস্ত্র থাকে। তার দশ হাতের প্রত্যেকটির একটি আলাদা প্রয়োগ রয়েছে, তবে এগুলির প্রত্যেকটিই একেকটি দেবতার প্রতিনিধিত্ব করে এবং প্রায়ই এগুলো কোনও দেবতার শনাক্তকারী অস্ত্র হয়।এর অর্থ এই যে মহাকালী এই দেবদেবীদের অধিকারী শক্তিগুলির জন্য দায়বদ্ধ। তাই এটি এই ব্যাখ্যার সাথে সামঞ্জস্যপূর্ণ যে মহাকালী ব্রাহ্মণের সাথে অভিন্ন। যখন তার দশটি মাথা প্রদর্শন না করা হয়, তখন একটি "একামুখী" বা একটি মাথা ও দশ হাত যুক্ত অবস্থায় প্রদর্শিত হতে পারে। এটি একই ধারণাটিকেই বোঝায়। অর্থাৎ, এই ধারণা অনুসারে বিভিন্ন দেবদেবীর শক্তি কেবল তার অনুগ্রহের মাধ্যমেই আসে। তার অন্য একটি মূর্তিতে তাঁকে শায়িত ও নিশ্চল শিবের উপর দাঁড়িয়ে থাকতে দেখা যায়। তার এই রূপটিকে বিভিন্ন ভাবে ব্যাখ্যা করা হয় তবে সর্বাধিক প্রচলিত ব্যাখ্যাটি হল যে মহাকালী মহাশক্তির (এই মহাবিশ্ব সৃষ্টির বিশুদ্ধ শক্তি) প্রতিনিধিত্ব করেন এবং শিব বিশুদ্ধ চেতনাকে প্রতিনিধিত্ব করেন যেখানে তিনি জড় অবস্থায় থাকেন এবং এই চেতনাও তার মধ্যে জড় অবস্থায় থাকে। তার এই রূপ সম্পর্কে অদ্বৈতবাদী শক্তিবাদে একটি উন্নত ধারণা প্রকাশ করে এবং এটি একই সাথে কাশ্মীরের ননডুয়াল ত্রিকাপ দর্শনের (কাশ্মীর শৈববাদ, যা অভিনবগুপ্তের সাথে সর্বাধিক প্রসিদ্ধ) সাথেও একমত। একটি কথা প্রচলিত আছে যে "শক্তি বিহীন শিব হচ্ছে শব" যার অর্থ হল মহাকালীর শক্তি ছাড়া শিব সর্বদা নিষ্ক্রিয় থাকেন। 'শব' শব্দের অর্থ হল মৃতদেহ। অর্থাৎ এর মাধ্যমে বুঝানো হয়েছে যে নারীশক্তি ছাড়া শিব অর্থাৎ সমগ্র সৃষ্টিজগতই নিশ্চল। শাক্তবাদ অনুযায়ী তার স্বামী এবং শৈববাদ অনুযায়ী শিব হিন্দু ধর্মের সর্বোচ্চ দেবতা হওয়া সত্ত্বেও তিনি কেন শিবের উপরে দাঁড়িয়ে আছেন এই দর্শন দ্বারা তা ব্যাখ্যা করা যায় । এই ব্যাখ্যাটি হল ধ্বংসাত্মক মহাকালী কেবলমাত্র চেতনার দেবতা শিবের উপস্থিতিতেই তার ক্রোধ থামাতে পারে, যাতে তার ক্রোধ দ্বারা জীবনের ভারসাম্য নষ্ট না হয়।
কাশ্মীরের শৈব ধর্মে কালীর সর্বাধিক পরিচিত রূপ হচ্ছে কালসঙ্করশিনী; যিনি নির্গুণ, নিরাকার এবং প্রায়শই গুহ্যকালীর মাথার উপরে শিখার আকারে প্রদর্শিত হয়। নেপালি নেওয়ার চিত্রগুলোতে, তাদের দেবদেবীর শ্রেণীবিভাগের ক্ষেত্রে মহাকালীর সাকার এবং নিরাকার বৈশিষ্ট্যগুলি প্রায়ই একই সত্তা হিসেবে কল্পনা করা হয়। গুহ্যকালীর চিত্রে সর্বোচ্চ সীমায় আগত অগ্নিশিখার সাথে কালসঙ্করশিনীকে তাঁদের সর্বোচ্চ দেবতা হিসেবে বিবেচনা করা হয়। তিনি নিজের মধ্যেই তার সময় ব্যয় করেন এবং কেবল পরম ব্রহ্মের প্রতিনিধিত্বকারী শিখা হিসাবে কল্পনা করা হয়।
সহজভাবে বলা যায় তিনি যেন একটি সার্বজনীন নাটকে ঐশ্বরিক অভিনেত্রীর মত সৃষ্টি কালি, রক্ত কালী, রুদ্রকালী, যম কালী, সংহার কালী, মহাকাল কালী, পরমর্ক কালী, কালাগ্নিরুদ্র কালী, মার্তণ্ড কালী, স্থিতিনাশা কালী, মহাভৈরবঘোড়াচন্দ কালী (কালসঙ্করশিনী কালী) ইত্যাদি চরিত্রে অভিনয় করেন।
বহিঃসংযোগ
મહાકાળી
'জাম-দ্ব্যাংস-ব্লো-গ্রোস-সেং-গে
thumb|'জাম-দ্ব্যাংস-ব্লো-গ্রোস-সেং-গে 'জাম-দ্ব্যাংস-ব্লো-গ্রোস-সেং-গে (১৩৪৫-১৩৯০) তিব্বতের রালুং বৌদ্ধবিহারের অষ্টম প্রধান ছিলেন। 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর ঐতিহ্যে প্রচলিত ম্ন্যাম-মেদ-সেং-গে-দ্গু  বা নয় অতুলনীয় সিংহের মধ্যে তাকে নবম সিংহ হিসেবে পরিগণিত করা হয়।
সংক্ষিপ্ত জীবনী
'জাম-দ্ব্যাংস-ব্লো-গ্রোস-সেং-গে ১৩৪৫ খ্রিষ্টাব্দে মুস্তাং অঞ্চলে জন্মগ্রহণ করেন। তিনি 'জাম-দ্ব্যাংস-কুন-দ্গা'-সেং-গে নামক রালুং বৌদ্ধবিহারের ষষ্ঠ প্রধানের পুত্র ছিলেন। তিনি ব্সোদ-নাম্স-ব্লো-গ্রোস  নামক বৌদ্ধ ভিক্ষুর নিকট শিক্ষার্থীর শপথ গ্রহণ করেন। পরবর্তীকালে তিনি রালুং বৌদ্ধবিহারের অষ্টম প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন শেস-রাব-সেং-গে  ও 'জাম-দ্ব্যাংস-য়ে-শেস-রিন-ছেন  নামক তার দুই পুত্র এবং ম্খ্যেন-ব্র্ত্সে-র্তোগ্স-ল্দান  নামক ভিক্ষু।
বংকোচ প্রকাশনা
থাম্ব|বংকোচ প্রকাশনা বংকোচ প্রকাশনা, একটি থাই প্রকাশনী, যা থাইল্যান্ডে অবস্থিত। এটি মূলত শোজো, রোম্যান্স এবং ফ্যান্টাসি কমিকস তৈরি করত। বিবুলকিজ, নেশন এবং সিয়াম ইন্টার কমিক্সের পাশাপাশি, ১৯৯০-এর দশকে থাইল্যান্ডে কমিক প্রকাশনার ৪টি প্রতিষ্ঠানের মধ্যে এটি একটি ছিল। বইগুলির দাম প্রায় ৪৫ থেকে ২০০ বাথ (২০০৯)।
বেশরমি মোর্চা
বেশরমি মোর্চা হচ্ছে স্লাটওয়াকের ভারতীয় সমতুল্য সংগঠন। তাই এটি "স্লাটওয়াক অর্থাত বেশরমি মোর্চা" নামেও পরিচিত। এটি ২০১১ সালে কানাডিয়ান নারীদের দ্বারা শুরু করা একটি সংগঠন যারা টরন্টোর পুলিশের প্রকাশ্য বিবৃতির প্রতিবাদ করে পরামর্শ দেয় যে মহিলারা যেভাবে পোশাক পরেন তাতে ধর্ষণ এবং যৌন নিপীড়ন এড়াতে পারেন। তারা এই বিষয়টি সম্পর্কে শিক্ষার জন্য বিশ্বজুড়ে অনুষ্ঠান পরিচালনা করেছে।
১৭ জুলাই ২০১১ সালে ভোপালে প্রথম বেশারমি মোর্চা অনুষ্ঠিত হয়। এরপর ৩১ জুলাই ২০১১ তারিখে বেশারমি মোর্চা দিল্লি অনুষ্ঠিত হয়। ২০১১ সালের ২১ আগস্ট বেশারমি মোর্চা লখনউয়ে অনুষ্ঠিত হয়েছিল।
২০১১ সালের ৪ ডিসেম্বর সিঙ্গাপুর, কুয়ালালামপুর এবং হংকং-এ একই ধরনের অনুষ্ঠানের সাথে সামঞ্জস্য পূর্ণ বেশারমি মোর্চা ব্যাঙ্গালোর আপত্তি পাওয়ার পর পুলিশ তা বাতিল করে দেয়। পুলিশের একজন মুখপাত্র বলেছেন যে বেশরি মোড়ের বিরোধী গোষ্ঠীগুলি "সহিংস প্রতিবাদ' করার হুমকি দিয়েছে। আয়োজকদের একজন ধিল্লান মৌলি জানিয়েছেন যে তাকে বলা হয়েছিল যে অনুষ্ঠানটি "ভারতীয় সংস্কৃতির অংশ নয়"। মৌলি আরও বলেন, "একটি মহিলা সংগঠনের সহ-সভাপতি আমাকে ফোন করে বলেছিলেন যে যদি স্লাটওয়াকের সময় কোনও মহিলাকে ছোট পোশাকে দেখা যায় তবে তাদের ঝাড়ু দিয়ে মারধর করা হবে।"
ক্রিস্টি থম্পসন, মিস ম্যাগাজিনের জন্য লিখছেন।। তিনি পর্যবেক্ষণ করেছেন "... সমালোচকরা যেমন পরামর্শ দেন, মহিলারা সবেমাত্র পোশাক পরে রাস্তায় হাঁটার অধিকারের জন্য মিছিল করছে না। তারা রাস্তায় হাঁটার অধিকারের জন্য লড়াই করছে। পিরিয়ড।"
অনুবাদ
বেশরমি মোর্চা (बेशर्मी मोर्चा) অর্থ হচ্ছে "নির্লজ্জ জোট"। নামটিকে প্রায়ই ইংরেজিতে "shameless protest" বা "shameless front" হিসাবে অনুবাদ করা হয়। এটি March of the Shameless" এবং "Shameless Campaign" হিসাবেও অনুবাদ করা হয়েছে। বেশমি মোর্চাকে ভারতে তার বিভিন্ন সাংস্কৃতিক দিক এবং ভাষাগুলি সম্বোধন করার জন্য নাম হিসাবে বেছে নেওয়া হয়েছিল।
"Slut" শব্দটি সরাসরি বা সমতুল্যভাবে হিন্দির মতো ভারতীয় ভাষায় অনুবাদ করে না। এর নিকটতম সমতুল্য সরাসরি অনুবাদ হল র‍্যান্ডি (रंडी) অর্থ "পতিতা"। আয়োজকরা চিন্তিত যে পর্যবেক্ষকরা বিশ্বাস করবে যে বিক্ষোভকারীরা নারীদের নিরাপত্তা রক্ষা এবং যৌন সহিংসতা থেকে স্বাধীনতা অর্জনের জন্য প্রতিবাদ না করে পতিতা হিসেবে চিহ্নিত করছে, অথবা পতিতা হওয়ার অধিকার খুঁজছে।
বেশারমি (बेशर्मी) শব্দটিকে নির্লজ্জ ছাড়াও সাহসী হিসেবে অনুবাদ করা যেতে পারে। এটি অশ্লীলতা বা অশ্লীলতার একটি গুণ বোঝাতে পারে।
বেশরমি মোর্চা একাধিক অর্থ রয়েছে যা সহজে অনুবাদ করা হয় না। এটিকে সাধারণত "নির্লজ্জভাবে এবং সাহসের সাথে ঐক্যবদ্ধভাবে প্রতিবাদ করা যা অন্যরা ভুল বা এমনকি অশ্লীল হিসাবে দেখতে পারে" হিসাবে সংক্ষিপ্ত অনুবাদ করা হয়।
জাতীয় আইনসভা (জাপান)
জাতীয় আইনসভা (国会 Kokkai) জাপানের দ্বিকক্ষ বিশিষ্ট একটি আইন-সভা । এটা নির্মিত হয়েছে নিম্নকক্ষের দ্বারা যাকে প্রতিনিধিসভা বলা হয়, এবং একটি উচ্চকক্ষ দ্বারা যাকে কাউন্সিলদের হাউস বলা হয়। উভয় কক্ষ সরাসরি সমান্তরাল ভোটিং ব্যবস্থার অধীনে নির্বাচন করা হয়। আইন পাস ছাড়াও, আইন-সভা প্রধানমন্ত্রী নির্বাচনের জন্য আনুষ্ঠানিকভাবে দায়িত্বপূর্ণ বা দায়বদ্ধ হয়ে থাকে। জাতীয় আইনসভা মিইজি সংবিধান (জাপান সাম্রাজ্য সংবিধান Constitution of the Empire of Japan (Kyūjitai: 大日本帝國憲法 Shinjitai: 大日本帝国憲法) গ্রহণের ফলে ১৮৮৯ সালে সাম্রাজ্য আইনসভা হিসাবে সর্বপ্রথম মিলিত হয়েছিল। আইন-সভার বর্তমান রূপটি যুদ্ধোত্তর সংবিধান অনুযায়ী ১৯৪৭ সালে গঠিত হয় এবং এটা সংবিধানের দ্বারা বিবেচিত রাষ্ট্রক্ষমতার সর্বোচ্চ অঙ্গ। জাতীয় আইনসভার ভবন টোকিওর নাগাতাচো জেলার চিয়োদা নামক শহরে অবস্থিত।
গঠন
আইনসভার উভয় কক্ষ সমান্তরাল ভোটিং ব্যবস্থার অধীনে নির্বাচন করা হয়। এর মানে হল যে, আসন সমূহ পূরণ করা হয় যে কোনো প্রদত্ত নির্বাচনী দ্বারা যা দুটি দলে বিভক্ত করা হয়। প্রতিটি একটি ভিন্ন পদ্ধতি দ্বারা নির্বাচিত করা হয়। দুই কক্ষের মধ্যে মূল পার্থক্য, দুটি দলের আকার এবং তারা কীভাবে নির্বাচিত হয়। জাপানে অন্তত ২০ বছর বয়সী কোন জাতীয় নাগরিক এই নির্বাচনে ভোট দিতে পারে, যা ১৮ তে পরিবর্তন করা হবে ২০১৬ সাল থেকে।
ক্ষমতা
সংবিধানের ৪১ তম অনুচ্ছেদে জাতীয় আইনসভাকে রাষ্ট্রক্ষমতার সর্বোচ্চ অঙ্গ এবং রাষ্ট্রের একমাত্র আইন তৈরির অঙ্গ হিসেবে বর্ণনা করা রয়েছে। এই বিবৃতি, মিইজি সংবিধানের বিপরীতে জবরদস্ত ভাবে হয়, যা বর্ণিত করে একজন জাপানের সম্রাট কে, যে আইনসভার সম্মতি অনুসারে কর্তৃত্বপূর্ণ আইন প্রণয়নের ক্ষমতা রাখেন। জাতীয় আইনসভার দায়িত্ব শুধুমাত্র আইন তৈরী করা না, বার্ষিক জাতীয় বাজেট প্রণয়ন করার কাজও করে যা সরকার জমা দিয়ে থাকে এবং বিভিন্ন চুক্তিসমূহের আনুষ্ঠানিক স্বীকৃতি প্রদানও করে থাকে। আইনসভা "সরকার সম্পর্কে তদন্ত" পরিচালনা করতে পারে (অনুচ্ছেদ ৬২ অনুযায়ী)। প্রধানমন্ত্রীকে আইনসভা দ্বারা মনোনীত করা আবশ্যক, নির্বাহী সরকারী সংস্থার উপর বিধানিক আধিপত্য নীতি প্রতিষ্ঠার জন্য ( অনুচ্ছেদ ৬৭ অনুযায়ী)। প্রধানমন্ত্রী ও মন্ত্রিসভার সদস্য সহ সরকারী কর্মকর্তা, আইনসভার ইনভেস্টিগেটিভ কমিটির সামনে উপস্থিত হয়ে জিজ্ঞাসাবাদের উত্তর দিতে হয়।এ ছাড়াও আইনসভার, বিচারকদের ফৌজদারি দোষী সাব্যস্তে অভিযুক্ত করার ক্ষমতা রয়েছে।
কার্যকলাপ
সংবিধান অনুযায়ী, আইনসভা অন্তত এক অধিবেশনে প্রতি বছর মিলিত হত্তয়া আবশ্যক। প্রায়োগিকভাবে, শুধুমাত্র প্রতিনিধিসভা ভেঙে দেওয়া হয় ঠিক একটি নির্বাচনের পূর্বে, কিন্তু যখন নিম্নকক্ষ সাধারণ নির্বাচনের আগে ভেঙে দেওয়ার ঘটনার মধ্যে থাকে তখন কাউন্সিলদের হাউস সাধারণত "বন্ধ" করে দেয়া হয়। একটি জরুরী ভিত্তিতে মন্ত্রিসভা একটি অসাধারণ বৈঠক বা অধিবেশনের জন্য আইনসভা সমাহূত করতে পারে, এবং একটি অসাধারণ অধিবেশন সদস্যদের এক-চতুর্থাংশ অনুরোধ ক্রমেও করা যেতে পারে। প্রতিটি সংসদীয় অধিবেশনের শুরুতে সম্রাট তার কাউন্সিলদের হাউস কক্ষের সিংহাসন থেকে একটি বিশেষ বক্তৃতা পড়ে থাকেন।
তথ্যসূত্র
<references group="lower-alpha"/>
ছাতা (দ্ব্যর্থতা নিরসন)
ছাতা বলতে বোঝানো হতে পারেঃ
রেমো ডি'সুজা
রেমো ডি'সুজা (জন্ম: রমেশ গোপী; ২ এপ্রিল ১৯৭৪) ) একজন ভারতীয় নৃত্যশিল্পী, কোরিওগ্রাফার, অভিনেতা এবং চলচ্চিত্র পরিচালক।
ব্যক্তিগত জীবন
ডি'সুজা ওলাভাক্কোদ, পালক্কাদ, কেরল থেকে এসেছেন। তিনি ২ এপ্রিল, ১৯৭৪ জন্মগ্রহণ করেন বেঙ্গালুরুতে। তার বাবা কে গোপী সেখানে ভারতীয় বিমান বাহিনীতে একটি রান্নার কাজ করতেন। তার বড় ভাই গণেশ গোপী এবং চার বোন রয়েছে। তিনি গুজরাতের জামনগরের এয়ার ফোর্স স্কুলে স্কুলিং করেছিলেন। বিদ্যালয়ের দিনগুলিতে, তিনি একজন ক্রীড়াবিদ ছিলেন এবং ১০০ মিটার দৌড়ে পুরস্কার জিতেছিলেন।
তিনি মুম্বইয়ের অ্যাংলো-ইন্ডিয়ান ভারতীয় লিজেলের সাথে বিয়ে করেছেন। লিজেল এমন একটি পোশাক ডিজাইনার যিনি অনেক টেলিভিশন শোতে পোশাক ডিজাইন করেছেন। ধ্রুব ও গ্যাব্রিয়েল নামে তাদের দুই পুত্র রয়েছে। বর্তমানে সুজা তার পরিবারের সাথে মুম্বইয়ের আন্ধেরির পশ্চিমে বাস করেন।
কর্মজীবন
ডি'সুজা টেরেন্স লুইস এবং গীতা কাপুরের সাথে ড্যান্স ইন্ডিয়া ডান্স (ডিআইডি) এর বিচারক ছিলেন, ভারতীয় অভিনেত্রী মাধুরী দীক্ষিত এবং পরিচালক করণ জোহরের সাথে ঝালক দিখলা জা। স্টার প্লাসে প্রাইম টাইম ডান্স শো ডান্স প্লাসে তিনি ছিলেন "সুপার জজ", দলের অধিনায়ক ধর্মেশ ইয়েল্যান্ড, শক্তি মোহন এবং পুনিত পাঠকের সাথে।  তিনি টেরেন্স লুইসের বিপরীতে আপাতবাস্তব টেলিভিশন অনুষ্ঠান ডান্স চ্যাম্পিয়নে বিচারক হিসাবে কাজ করেছেন।
পরিচালক হিসাবে তাঁর প্রথম সিনেমা, ফল্টু, বক্স অফিসে একটি মাঝারি সাফল্য অর্জন করেছিল।
তিনি ভারতের প্রথম থ্রিডি নাচের সিনেমা তৈরি করেন (এবিসিডি)। এই সিনেমা তে ড‍্যান্স ইন্ডিয়া ড‍্যান্স এর সিজন ১ এবং সিজন ২ এর   প্রতিযোগীরা (ধর্মেশ ইয়েল‍্যান্ড, পুনিত পাঠক, সালমান ইউসুফ খান, রাঘব জুুয়‍্যাল, প্রিন্স এবং অন্যরা), প্রভু দেব এবং লরেন গটলেব কাজ করেন। তার পরবর্তী পরিচালিত সিনেমা, এবিসিডি ২, জুন ২০১৫ সালে প্রকাশিত হয়েছিল। এতে অভিনয় করেছেন বরুণ ধাওয়ান, শ্রদ্ধা কাপুর, এবং প্রভু দেব প্রধান চরিত্রে, এবং   লরেন গটলিব, পুনিত পাঠক, রাঘব জুয়াল, ধর্মেশ ইয়েল্যান্ডের সহযোগী চরিত্রে।
প্রাক-ইসলামি আরবে ধর্মবিশ্বাস
প্রাক্-ইসলামি আরবে ধর্মবিশ্বাসগুলির মধ্যে ছিল স্থানীয় আরব বহুদেববাদ, প্রাচীন সেমিটিক ধর্মসমূহ, খ্রিস্টধর্ম, ইহুদি ধর্ম এবং জরথুস্ট্রবাদ, মিথ্রীয় ধর্ম, মানি ধর্ম সহ বিভিন্ন ইরানীয় ধর্ম।
প্রাক্-ইসলামি আরবের সর্বাপেক্ষা প্রভাবশালী ধর্মবিশ্বাসটি ছিল আরব বহুদেববাদ। এই ধর্মের ভিত্তি ছিল বিভিন্ন দেবদেবী ও অতিলৌকিক সত্ত্বার পূজা। হুবাল ও দেবী আল-লাত, আল-‘উজ্জা ও মানাত সহ বিভিন্ন দেবদেবীর পূজা করা হত মক্কার কাবা বিভিন্ন স্থানীয় উপাসনাস্থল ও মন্দিরে। তীর্থযাত্রা, ভবিষ্যৎ কথন ও আনুষ্ঠানিক বলিদান প্রভৃতি বিভিন্ন ধরনের অনুষ্ঠানের মাধ্যমে দেবদেবীদের শ্রদ্ধা নিবেদন ও আবাহনের প্রথা ছিল। মক্কানগরীয় ধর্মে আল্লাহের কী ভূমিকা ছিল তা নিয়ে বিভিন্ন তত্ত্ব উপস্থাপিত হয়েছে। প্রাক্-ইসলামি দেবদেবীদের অবয়ব কেমন ছিল তা অনেকটা জানা যায় আবিষ্কৃত মূর্তিগুলি থেকে। এই ক্ষেত্রে কাবার কাছ থেকে প্রাপ্ত মূর্তিগুলি বিশেষভাবে উল্লেখযোগ্য। কথিত আছে কাবায় এই ধরনের ৩৬০টি মূর্তি ছিল।
এছাড়াও প্রাক্-ইসলামি আরবে অন্যান্য ধর্মবিশ্বাসগুলি ভিন্ন রূপে এবং তুলনামূলকভাবে স্বল্প পরিসরে অস্তিত্ব বজায় রেখেছিল। প্রতিবেশী রোমান ও আকসুমীয় সভ্যতার প্রভাবে আরবের উত্তরপশ্চিম, উত্তরপূর্ব ও দক্ষিণাঞ্চলে খ্রিস্টান সম্প্রদায়ের উদ্ভব ঘটেছিল। আরব উপদ্বীপের অবশিষ্টাংশে খ্রিস্টধর্ম বিশেষ প্রভাব বিস্তার করতে পারেনি, কিন্তু কিছু ক্ষেত্রে ধর্মান্তরণের হাত থেকে রক্ষা পেয়েছিল। এই দেশে খ্রিস্টধর্মের পধান রূপটি ছিল মিয়াফিসিটবাদ, যার ব্যতিক্রম শুধুমাত্র উত্তরপূর্ব আরব ও পারস্য উপসাগর-সংলগ্ন অঞ্চলে প্রচলিত নেস্টরিয়ানবাদ। রোমান রাজত্বকাল থেকেই আরব উপদ্বীপ ইহুদি অনুপ্রবেশকারীদের একটি গন্তব্যে পরিণত হয়েছিল। যার দলে গড়ে উঠেছিল একটি অভিবাসী ইহুদি সম্প্রদায় এবং তার সম্পূরক হয়েছিল ইহুদি ধর্মে ধর্মান্তরিত স্থানীয়রা। সেই সঙ্গে সাসানীয় সাম্রাজ্যের প্রভাবে ইরানীয় ধর্মগুলি আরব উপদ্বীপে প্রভাব বিস্তার করেছিল। জরথুস্ট্রবাদের অস্তিত্ব ছিল উপদ্বীপের পূর্ব ও দক্ষিণাঞ্চলে, অন্যদিকে মক্কাতেও যে মানি ধর্ম বা সম্ভবত মাজদাকবাদ অনুশীলন করা হত তার প্রমাণ পাওয়া যায়।
প্রেক্ষাপট ও উৎসসূত্র
মোটামুটি খ্রিস্টীয় চতুর্থ শতাব্দী পর্যন্ত আরবের প্রায় সকল অধিবাসীই বহুদেববাদী ধর্মগুলির অনুগামী ছিল। প্রাক্-ইসলামি আরবে গুরুত্বপূর্ণ আকারে ইহুদি ও খ্রিস্টান সংখ্যালঘু সমাজ গড়ে উঠলেও বহুদেববাদই সেই সময় ছিল সর্বাপেক্ষা প্রভাবশালী ধর্মমত।
প্রাক্-ইসলামি ধর্ম ও দেবমণ্ডলী-সংক্রান্ত সমসাময়িক তথ্যের উৎসগুলির মধ্যে রয়েছে অল্পসংখ্যক অভিলেখ ও খোদাইচিত্র, প্রাক্-ইসলামি কবিতা, ইহুদি ও গ্রিক বিবরণীর মতো বাহ্য উৎসসূত্রগুলি এবং সেই সঙ্গে কুরআন ও ইসলামি সাহিত্যের মতো ইসলামি প্রথায় প্রচলিত সূত্রগুলি। তা সত্ত্বেও এই বিষয়ে খুব অল্প তথ্যই পাওয়া যায়।
আরব্য বহুদেববাদের একটি প্রাচীন সাক্ষ্য পাওয়া যায় এসারহাদোনের বর্ষপঞ্জিতে। এখানে আতারসামাইন, নুখায়, রুলদাইউ ও আতারকুরুমার কথা উল্লিখিত হয়েছে। হেরোডোটাসের ইতিহাস গ্রন্থে উল্লিখিত হয়েছে যে, আরবরা ওরোটাল্ট (ডায়োনিসাস হিসেবে চিহ্নিত) এবং আলিলাতের (আফ্রোদিতি হিসেবে চিহ্নিত) পূজা করত। স্ট্রাবো বলেছেন যে, আরবরা ডায়োনিসাস ও জিউসের পূজা করত। ওরিগেন বলেছেন যে, তারা ডায়োনিসাস ও ইউরেনিয়ার পূজা করত।
আরব বহুদেববাদ সম্পর্কে ইসলামি উৎসসূত্রগুলির মধ্যে উল্লেখযোগ্য অষ্টম শতাব্দীতে হিশাম ইবন আল-কালবি কর্তৃক রচিত কিতাব আল আশনাম (মূর্তিসমূহের পুস্তক)। এফ. ই. পিটারস এই বইটিকে প্রাক্-ইসলামি আরবের ধর্মীয় রীতিনীতি-সংক্রান্ত সর্বাপেক্ষা তথ্যবহুল বই বলে উল্লেখ করেছেন। অন্যান্য রচনাগুলির মধ্যে বিশেষভাবে উল্লেখযোগ্য ইয়েমেনি ইতিহাসবিদ আল-হাসান আল-হামদানির দক্ষিণ আরব্য ধর্মবিশ্বাস-সংক্রান্ত রচনাগুলি।
কিতাব আল আশনাম অনুযায়ী, ইব্রাহিমের পুত্রের (ইসমাইল) উত্তরসূরিরা, যারা মক্কায় বসতিস্থাপন করেছিল, তারা অন্যান্য দেশে চলে যান। সঙ্গে করে তারা নিয়ে গিয়েছিল কাবার পবিত্র পাথরগুলিকে। যেখানে তারা যায় সেখানে তারা সেই সব পাথর প্রতিষ্ঠা করে এবং কাবার মতো করে সেগুলিকে প্রদক্ষিণ করার রীতির প্রবর্তন ঘটায়। আল-কালবির মতে, এইভাবেই মূর্তিপূজার প্রচলন ঘটে। এই তথ্যের ভিত্তিতে গবেষকেরা অনুমান করেন প্রথম দিকে আরবেরা হয়তো পাথর পূজা করত, পরে বিদেশিদের প্রভাবে তাদের মধ্যে মূর্তিপূজার প্রচলন ঘটে। এক দেবতা ও সেই দেবতার প্রতিনিধি রূপে একটি পাথরের সম্পর্কটি ছদ্ম-মেলিটনের হোমিলি নামে খ্রিস্টীয় তৃতীয় শতাব্দীর একটি সিরিয়াক রচনাতেও পাওয়া যায়। এই গ্রন্থে উত্তর মেসোপটেমিয়ার যে সিরিয়াক-ভাষীদের পৌত্তলিক ধর্মবিশ্বাসের বিবরণ দেওয়া হয়েছে তারা প্রধানত ছিল আরবদেশীয়।
দেবদেবী
প্রাক্-ইসলামি আরবের ধর্মগুলি ছিল বহুদেববাদী। এই ধর্মাবলম্বীদের পূজিত অনেক দেবদেবীর নামই জানা যায়। ভিন্ন ভিন্ন আকারের আনুষ্ঠানিক দেবমণ্ডলী অধিকতর লক্ষণীয় ছিল সাধারণ নগর-রাষ্ট্র থেকে উপজাতীয় সমষ্টির রাজ্যগুলির স্তরে। বিভিন্ন উপজাতি, শহর, গোষ্ঠী, বংশ ও পরিবারগুলির তাদের নিজস্ব কাল্টও ছিল। ক্রিস্টিয়ান জুলিয়েন রবিনের মতে, দিব্য জগতের এই গঠন সমসাময়িক কালের সমাজটিকে প্রতিফলিত করে। উষ্ট্রারোহী বণিকদল বিদেশি ধর্মীয় ও সাংস্কৃতিক প্রভাবও বহন করে এনেছিল।
মক্কা প্রভৃতি শহরে বসবাসকারী উপজাতিগুলির থেকে যাযাবর বেদুইনদের ধর্মবিশ্বাস ও রীতিনীতি স্বতন্ত্র ছিল। মনে করা হয় যে, ফেটিশবাদ, টোটেমবাদ ও পূর্বপুরুষ পূজা ইত্যাদি যাযাবরদের ধর্মবিশ্বাস ও রীতিনীতির বৈশিষ্ট্য ছিল। কিন্তু এই বিশ্বাস ও রীতিনীতি প্রধানত তাৎক্ষণিক গুরুত্ববহ বিষয় ও সমস্যাগুলিকে কেন্দ্র করে গড়ে ওঠে, পরলোক ইত্যাদি বৃহত্তর দার্শনিক প্রশ্নগুলি এক্ষেত্রে বিবেচনা করা হত না। সেই সঙ্গে এও মনে করা হয় যে, এক স্থানে বসবাসকারী আরবরা অপর দিকে একটি অধিকতর জটিল দেবমণ্ডলীতে বিশ্বাস করত। মক্কাবাসীরা এবং হেজাজের অন্যান্য অধিবাসীরা দেবদেবীদের পূজার জন্য শহরে ও মরুদ্যানগুলিতে স্থায়ী উপাসনালয় গড়ে তুলেছিল, কিন্তু বেদুইনরা ধর্মানুশীলন করত তাদের চলার পথেই।
উপদেবতা
দক্ষিণ আরবে ‘মানাধাত’-রা ছিল সম্প্রদায়ের নামহীন রক্ষাকর্তা উপদেবতা এবং পরিবারের পূর্বপুরুষের প্রেত। এদের বলা হত ‘তাদের পূর্বপুরুষদের সূর্য (শামস)’।
উত্তর আরবে জিন্নায়ে-দের কথা জানা যায় পালমিরার অভিলেখগুলি থেকে। এই অভিলেখগুলিতে এদের “ভালো ও পুরস্কারদাতা দেবতা” বলে উল্লেখ করা হয়। সম্ভবত এদের সঙ্গে পশ্চিম ও মধ্য আরবের জিন-দের সম্পর্ক ছিল। জিনরা মানুষকে আঘাত করতে বা মানুষের উপর ভর করতে সক্ষম হলেও জিন্নায়েরা সেই ক্ষমতার অধিকারী ছিল না। এরা ছিল অনেকটা রোমান জিনিয়াসদের অনুরূপ। সাধারণ আরবদের বিশ্বাস অনুযায়ী, ভবিষ্যকথক, প্রাক্-ইসলামি দার্শনিক ও কবিরা অনুপ্রেরণা লাভ করতেন জিনদের থেকে। যদিও সাধারণ মানুষ জিনদের ভয়ও পেত। কারণ মনে করা হত বিভিন্ন ধরনের রোগ ও মানসিক ব্যাধির কারণ এই জিনেরাই।
অপদেবতা
মঙ্গলকারী দেবতা ও উপদেবতা ছাড়াও অপকারকারী অপদেবতাদের কথাও কল্পনা করা হত। অভিলেখগুলিতে এই অপদেবতাদের কথা উল্লিখিত না হলেও প্রাক্-ইসলামি আরবি কবিতায় এদের পরোক্ষ ইঙ্গিত পাওয়া যায় এবং এদের কিংবদন্তি পরবর্তীকালের মুসলমান লেখকদের দ্বারা সংগৃহীত হয়েছিল।
সাধারণত গুলদের উল্লেখ পাওয়া যায়। শব্দ-ব্যুৎপত্তিগত দিক থেকে, ইংরেজি "ghoul" শব্দটি এসেছে আরবি গুল বা গালা (অর্থাৎ ‘ভর করা’) থেকে, যার সঙ্গে সুমেরীয় গাল্লা-র একটি সম্পর্ক রয়েছে। মনে করা হত, এদের চেহারা অতি কদাকার ও পা দু’টি গাধার মতো। কথিত আছিল, এদের সম্মুখীন হলে আরবেরা একটি দোহা উচ্চারণ করত যার অর্থ, “হে গর্দভপদী, শুধু গাধার ডাক ডেকে চলে যায়, আমরা মরু সমভূমি ত্যাগ করব না বা কখনও উচ্ছনে যাব না।”
ক্রিস্টিয়ান জুলিয়েন রবিন বলেছেন যে, দক্ষিণ আরবের সকল জ্ঞাত দেবতারই একটি ইতিবাচক ও রক্ষাকারী ভূমিকা ছিল এবং অমঙ্গলকারী শক্তিগুলির ইঙ্গিত শুধু পরোক্ষেই করা হয়, সেগুলিকে মূর্ত আকারে কল্পনা করা হত না।
আল্লাহের ভূমিকা
কোনও কোনও গবেষক অনুমান করেন যে মক্কা সহ প্রাক্-ইসলামি আরবের সর্বত্র আল্লাহ্কে একজন দেবতা হিসেবে গণ্য করা হত। সম্ভবত তিনি ছিলেন এক বহুদেববাদী দেবমণ্ডলীর এক সৃষ্টিকর্তা দেবতা বা এক সর্বোচ্চ দেবতা। ‘আল্লাহ্’ শব্দটি (আরবি আল-ইলাহ্ অর্থাৎ ‘ঈশ্বর’ থেকে উৎসারিত) সম্ভবত নাম হিসেবে নয়, বরং একটি উপাধি হিসেবে ব্যবহৃত হত। মক্কার ধর্মে আল্লাহের ধারণাটি সম্ভবত অস্পষ্ট ছিল। ইসলামি সূত্রের মতে, মক্কাবাসীরা ও তাদের প্রতিবেশীরা মনে করত যে দেবী আল-লাত, আল-‘উজ্জা ও মানাত ছিলেন আল্লাহের কন্যা।
‘আল্লাহ্’ শব্দের আঞ্চলিক রূপভেদগুলি পাওয়া যায় পৌত্তলিক ও খ্রিস্টান উভয় প্রকারের প্রাক্-ইসলামি অভিলেখগুলিতেই। ‘আল্লাহ্’ শব্দের উল্লেখ পাওয়া যায় মুহাম্মদের এক প্রজন্ম পূর্বের প্রাক্-ইসলামি আরব কবি জুহায়ের বিন আবি সুলমার কবিতায় এবং সেই সঙ্গে প্রাক্-ইসলামি ব্যক্তিনামগুলিতেও। মুহাম্মদের বাবার নাম ছিল “আবদ্-আল্লাহ্”, যার অর্থ “আল্লাহের দাস”।
চার্লস রাসেল কল্টার ও প্যাট্রিশিয়া টার্নার মনে করেন যে, আল্লাহের নামটি সম্ভবত ‘আইলিয়াহ্’ নামক কোনও প্রাক্-ইসলামি দেবতার নাম থেকে উৎসারিত এবং এটি এল, ইল, ইলাহ্ ও জেহোবা নামের অনুরূপ একটি নাম। এই শেষোক্ত দেবতাদের উপরেও প্রাক্-ইসলামি আল্লাহের কিছু কিছু বৈশিষ্ট্য আরোপিত হয়েছিল, আপাতদৃষ্টিতে যার ভিত্তি মনে করা হয় আলমাকাহ্, কাহ্ল, শাকের, ওয়াদ্ ও ওয়ারাখের মতো চান্দ্র দেবতারা। অ্যালফ্রেডের গিলামের মতে, যে ইলাহ্ থেকে আল্লাহ্ শব্দের উৎপত্তি তার সঙ্গে প্রাচীন ব্যাবিলনীয় ‘ইল’ বা প্রাচীন ইজরায়েলের ‘এল’ শব্দের যোগসূত্রটি স্পষ্ট নয়। ওয়েলহসেন বলেছেন যে, ‘আল্লাহ্’ শব্দটির কথা ইহুদি ও খ্রিস্টান সূত্র থেকেও জানা যায় এবং পৌত্তলিক আরবদের কাছে আল্লাহ্ সর্বোচ্চ দেবতা হিসেবে পরিচিত ছিলেন। উইনফ্রেড কর্ডুয়ান ইসলামের আল্লাহের সঙ্গে এক চন্দ্রদেবতার সংযোগের তত্ত্বটি নিয়ে সংশয় প্রকাশ করেছেন। তিনি বলেছেন যে, ‘আল্লাহ্’ শব্দটি একটি অভিধার কাজ করত, ঠিক যেমন দেবতা সিনের উপাধি হিসেবে এল-এলিয়ন শব্দটি ব্যবহার করা হত।
খ্রিস্টীয় চতুর্থ শতাব্দী থেকে উৎকীর্ণ দক্ষিণ আরব অভিলেখগুলিতে রাহমান (“দয়ালু”) নামে এক দেবতার উল্লেখ পাওয়া যায়। রাহমানের একটি একেশ্বরবাদী কাল্ট ছিল এবং এই দেবতাকে “স্বর্গ ও পৃথিবীর প্রভু” বলে উল্লেখ করা হত। অ্যারোন ডব্লিউ. হিউজেস বলেছেন যে, রাহমানের কাল্ট কোনও পূর্বতন বহুদেববাদী ধারা থেকে উদ্ভূত হয়েছিল নাকি খ্রিস্টান ও ইহুদি সম্প্রদায়গুলির ক্রমবর্ধমান গুরুত্বের ফলের বিকাশ লাভ করেছিল সেই বিষয়ে গবেষকেরা নিশ্চিত নন। সেই সঙ্গে হিউজেস আরও বলেছেন যে, আল্লাহের সঙ্গে রাহমানের কোনও সম্পর্ক প্রতিষ্ঠা করাও কঠিন। ম্যাক্সিম রডিনসন যদিও মনে করেন যে, আল্লাহের অপর নাম ‘আর-রাহমান’ পূর্বে আহমানান রূপেও ব্যবহৃত হত।
মক্কার দেবদেবীরা
মক্কার সবচেয়ে গুরুত্বপূর্ণ দেবতাদের অন্যতম ছিলেন হুবাল। কাবায় তার একটি মূর্তি পূজা করা হত। কাবা তার প্রতি উৎসর্গিত ছিল। এখানকার ৩৬০টি দেবমূর্তির মধ্যে তার মূর্তিটিই ছিল শ্রেষ্ঠ। সম্ভবত এই ৩৬০ জন দেবতা বছরের প্রত্যেকটি দিনের প্রতিনিধি ছিলেন। কাবার কাছে হুবালের একটি মূর্তি ছিল। কথিত আছে, এটি একটি মানুষের আকৃতিবিশিষ্ট মূর্তি এবং এর ডান হাতটা ছিল কাটা। সেই ডান হাতের জায়গায় ছিল একটি সোনার হাত। মক্কাবাসীদের অন্যতম দেবতা ছিলেন মানাফ (مناف)। তিনি ছিলেন নারী ও ঋতুস্রাবের দেবতা।
বো সং
বো সং (บ่อสร้าง) উত্তর থাইল্যান্ডের চিয়াং মাইয়ের উপকণ্ঠে সান কাম্ফেং জেলার একটি গ্রাম।
ব্যুৎপত্তি
প্রথম উপাদান বো (থাই: บ่อ) এর অর্থ "ভাল" বা "না"। দ্বিতীয় উপাদানটি সং (থাই: สร้าง) অর্থ সৃষ্টি বা উৎপাদন।
মিখাইল মিশুস্তিন
মিখাইল ভ্লাদিমিরোভিচ মিশুস্তিন (জন্ম ৩ মার্চ ১৯৬৬) রাশিয়ার প্রধানমন্ত্রী। তিনি রাশিয়ান অর্থনীতিবিদ এবং রাজনীতিবিদ যিনি ২০০০সাল থেকে ফেডারেল ট্যাক্স সার্ভিসের প্রধান হিসাবে দায়িত্ব পালন করেছেন।
২০২০ সালের ১৫ জানুয়ারি তিনি রাষ্ট্রপতি ভ্লাদিমির পুতিন কর্তৃক রাশিয়ার প্রধানমন্ত্রীর মনোনিত হন। তার নিয়োগের বিষয়ে শুনানি ১৬ জানুয়ারি রাজ্য ডুমায় অনুষ্ঠিত হয়।
প্রাথমিক ও শিক্ষা জীবন
স্নাতক স্কুল থেকে স্নাতক পাস করার পরে, তিনি একটি পরীক্ষা ল্যাবরেটরির পরিচালক হিসাবে কাজ শুরু করেন, এবং পরে আন্তর্জাতিক পাবলিক ক্লাবের (আইসিসি) একটি পাবলিক অলাভজনক সংস্থা বোর্ডের নেতৃত্বে দায়িত্ব পালন করেন।
১৯৯৮ সালে, তিনি রাশিয়ান ফেডারেশনের রাজ্য ট্যাক্স পরিসেবা প্রধানের কাছে ট্যাক্স প্রদানের প্রাপ্তির উপর অ্যাকাউন্টিং এবং নিয়ন্ত্রণের জন্য তথ্য সিস্টেমের সহকারী হিসাবে রাজ্য পরিসেবায় যোগদান করেছিলেন। তারপরে তিনি কর ও শুল্কের জন্য রাশিয়ান ফেডারেশনের উপমন্ত্রীর পদে কাজ করেছিলেন, রাশিয়ার অর্থনৈতিক উন্নয়ন মন্ত্রণালয়ের মধ্যে রিয়েল এস্টেট ক্যাডাস্ট্রির ফেডারাল এজেন্সি প্রধান এবং বিশেষ অর্থনৈতিক অঞ্চল পরিচালনার জন্য ফেডারাল এজেন্সিের প্রধান ছিলেন তিনি।
২০০৮ সালে, তিনি নিজেই সরকারি চাকরি ছেড়ে ব্যবসায়ে ফিরে আসেন এবং ব্যবসায় বিনিয়োগ করেন।
২০০৯ সালের ফেব্রুয়ারিতে তিনি রাশিয়ার রাষ্ট্রপতির কর্মচারী রিজার্ভে যোগ দেন।
ফেডারাল ট্যাক্স পরিষেবা প্রধান
২০১০ সালে, মিখাইল মিশুস্তিন ফেডারেল ট্যাক্স সার্ভিসের প্রধান নিযুক্ত হন। এই অবস্থানে, তিনি "নোংরা ডেটা" এর বিরুদ্ধে যুদ্ধ ঘোষণা করেছিলেন এবং বেআইনি ভ্যাট ফেরত দিয়ে সমস্যাগুলি নির্মূল করতে শুরু করেছিলেন।
এই পদে তার নিয়োগের পরে উদ্যোক্তারা আশা প্রকাশ করেছিলেন যে মিশুস্তিন, ব্যবসায় থেকে আগত হিসাবে, রাশিয়ান উদ্যোক্তাদের কাছে আরও "বন্ধুত্বপূর্ণ" হতে সক্ষম হবেন। মিশুস্টিন ট্যাক্স কর্তৃপক্ষের সাথে ব্যবসায় এবং নাগরিকদের মধ্যে মিথস্ক্রিয়াকে সহজ করার পক্ষে সমর্থন করেছিলেন। জনগণের কাজের সুবিধার্থে এবং দুর্নীতির বিরুদ্ধে লড়াইয়ের জন্য মিশুস্টিন বলেছিলেন যে তিনি যতটা সম্ভব ফেডারেল ট্যাক্স সার্ভিসে বৈদ্যুতিন পরিসেবাগুলি বিকাশ করতে চান।
তথ্যাদি ছাড়াও, মিশুস্টিনের নেতৃত্বে ফেডারাল ট্যাক্স পরিসেবা করদাতাদের পরিসেবা দেওয়ার জন্য নতুন মান বাস্তবায়ন করছে। বিশেষত, নাগরিকদের সুবিধার জন্য, পরিদর্শনের প্রারম্ভিক সময় বাড়ানো হয়েছে। ২০১৫ সালে, ফেডারেল যোগাযোগ কেন্দ্রটি কাজ শুরু করে।
এই সময়কালে, ট্যাক্স পরিসেবাটি ব্যবসায়ের অত্যধিক কঠোর পদ্ধতির জন্য সমালোচিত হয়েছিল এবং মিশুস্টিন পরিদর্শনগুলির সংখ্যায় উল্লেখযোগ্য হ্রাস [২২] উল্লেখ করে এই অভিযোগ প্রত্যাখ্যান করেছিলেন। সুতরাং, ২০১০ সালে মিশুস্টিনের আগমনের সাথে সাথে, ফেডারাল ট্যাক্স পরিসেবা বিশ্লেষণাত্মক কাজগুলিতে ফোকাস করে নিয়ন্ত্রণ ইভেন্টগুলির সংগঠনের দিকে তার দৃষ্টিভঙ্গি পরিবর্তন করে। ফলস্বরূপ, সাইট ট্যাক্স নিরীক্ষার সংখ্যা তাত্ক্ষণিক হ্রাস পেয়েছে, অন্যদিকে তাদের দক্ষতা বৃদ্ধি পেয়েছে। এর আগে যদি প্রতি দশম করদাতা পরীক্ষা করা হয়, তবে ২০১৮ সালে, ট্যাক্স কর্তৃপক্ষ ৪,০০০ গ্রাহকের মধ্যে কেবল একটি ছোট ব্যবসায়িক সংস্থাকে চেক করেছিল। বড় ও মাঝারি আকারের ব্যবসায়িক পরিদর্শনের সংখ্যাও উল্লেখযোগ্যভাবে হ্রাস পেয়েছে।
প্রধানমন্ত্রী
২০২০ সালের ১৫ জানুয়ারি রাষ্ট্রপতি ভ্লাদিমির পুতিন মিখাইল মিশুস্তিনকে প্রধানমন্ত্রী পদে মনোনীত করেন। এটি রাশিয়ান সরকার থেকে প্রধানমন্ত্রী হিসেবে দিমিত্রি মেদভেদেভের পদত্যাগের পরা করা হয়েছিল। রাজ্য ডুমা (রাশিয়ান সংসদের নিম্নকক্ষ) ১৬ জানুয়ারিতে মিশুস্তিনের নিয়োগের বিষয়ে শুনানি নির্ধারণ করে।
ব্যক্তিগত জীবন
মিশুস্তিন বিবাহিত এবং তার তিন ছেলে রয়েছে। তার আগ্রহ খেলাধুলায়, আইস হকি খেলায়। তিনি এইচসি সিএসকেএ মস্কোর তত্ত্বাবধায়ক বোর্ডের সদস্য।
আঙ্গিয়া (বস্ত্র)
আঙ্গিয়া (এছাড়াও অঙ্গিয়া, অঙ্গি, বা অঙ্গীয়) ঊনবিংশ শতাব্দী থেকে ভারতীয় বংশোদ্ভূত বোডিস বা বুকের কাপড়ের একটি অপ্রচলিত রূপ, যা পুরো শরীরের উপরের অংশকে বুক থেকে কোমর পর্যন্ত ঢেকে রাখে এবং পিছনে বাঁধা থাকে। খুব ছোট হাতা (যদি থাকে) এবং উচুঁ কোমর আঙ্গিয়াকে চিহ্নিত করে, যা মসলিনের মতো সূক্ষ্ম তুলা উপাদান দিয়ে তৈরি হতো। ভারতের মহিলারা পেশওয়াজের মতো পোশাকের নীচে এটি পরতেন। ফ্রান্সিস বুকানন-হ্যামিল্টন এবং ক্যাপ্টেন মেডোস টেলর জোর দিয়ে বলেন যে ভারতে মুসলিম আগ্রাসনের আগে এই ধরনের সেলাই করা পোশাকের অস্তিত্ব ছিল না।
শৈলী
আধুনিক মহিলাদের ব্লাউজের প্রাথমিক সংস্করণ আঙ্গিয়া, সামনের দিক সম্পূর্ণরূপে আবদ্ধ ছিল এবং বুকের সাথে সংযুক্ত ছিল। এর পিছনের দিকটি কাঁধ জুড়ে এবং বুকের নীচ বরাবর স্ট্রিং বা ফিতা দিয়ে বাঁধা থাকত; তবুও, কর্সেটের মতো অন্যান্য শক্ত অভ্যন্তরীণ পোশাকের মতো এটি পিছনের দিক না ঢেকে কেবল বুকটি ঢেকে রাখত। এটি হিন্দু এবং মুসলমান উভয়ই পরিধান করতেন। হরিয়ানার আহির মহিলাদের সহজেই তাদের আঙ্গিয়া, লেহঙ্গা (ঘাগরির অনুরূপ কিন্তু ছোট) এবং ওড়নি দ্বারা সনাক্ত করা যায়। পাঞ্জাবে মহিলারা রঙিন কাপড়ের আঙ্গিয়া পরতেন।
শিল্পকর্ম
লন্ডনের ইন্ডিয়া অফিস রেকর্ডসে এখনও টিকে থাকা জোহান জোফানির ১৭৮৫ সালের একটি চিত্রকর্মে ফাইজ পামারকে (মুঘল স্ত্রী ফাইজে বক্স) খালি পায়ে এবং ঐতিহ্যবাহী লখনউই দরবারের পোশাক পরে দেখা যায়: "একটি সংক্ষিপ্ত আঙ্গিয়ার উপরে একটি চমৎকার জাফরান পেশওয়াজ এবং দুপাট্টা।"
সৈয়দ মোয়াজ্জেম আলী
সৈয়দ মোয়াজ্জেম আলী (১৮ জুলাই ১৯৪৪ – ৩০ ডিসেম্বর ২০১৯) একজন বাংলাদেশী বিদেশি পরিসেবা কর্মকর্তা এবং কর্মজীবনে তিনি একজন কূটনীতিক ছিলেন। বাংলাদেশের পররাষ্ট্র সচিব হিসাবে দায়িত্ব পালন করেছেন। ভাষা আন্দোলনকে আন্তর্জাতিক মাতৃভাষা দিবস হিসেবে স্বীকৃতি পাওয়ার ক্ষেত্রে তিনি ভূমিকা রাখেন  ২০২০ সালে গণ-বিষয়ক ক্ষেত্রে উল্লেখযোগ্য ভূমিকা রাখার জন্যে ভারত সরকার কর্তৃক পদ্মভূষণ সম্মানে ভূষিত হন। মুক্তিযুদ্ধে অবদানের জন্য তাকে ২০২২ সালে একুশে পদক (মরণোত্তর) প্রদান করা হয়।
প্রাথমিক জীবন
মোয়াজ্জেম আলি ১৮ জুলাই ১৯৪৪ সালে পূর্ব ব্রিটিশ রাজ্যের সিলেটে জন্মগ্রহণ করেন। ১৯৬৬ সালে তিনি ঢাকা বিশ্ববিদ্যালয় থেকে এমএস পাস করেন । তিনি পাকিস্তান সিভিল সার্ভিসে যোগ দেন এবং লাহোরের সিভিল সার্ভিস একাডেমিতে প্রশিক্ষণ নেন। ১৯৭৩ থেকে ১৯৭৪ সাল পর্যন্ত তিনি জন হপকিন্স বিশ্ববিদ্যালয়, স্কুল অফ অ্যাডভান্সড ইন্টারন্যাশনাল স্টাডিজে পড়াশোনা করেন ।
কর্মজীবন
আলি ওয়াশিংটন ডিসিতে পাকিস্তান দূতাবাসে কর্মরত ছিলেন, যখন বাংলাদেশের মুক্তিযুদ্ধ শুরু হয়েছিল, তিনি নির্বাসনে পাকিস্তান সরকারকে ত্যাগ করেছিলেন। তিনি যুক্তরাষ্ট্রে বাংলাদেশী দূতাবাস খুঁজে পেতে সহায়তা করেছিলেন। তিনি মার্কিন যুক্তরাষ্ট্র এবং জাতিসংঘের বাংলাদেশের পুনর্গঠনে সম্পদকে সহায়তা করতে সহায়তা করেছিলেন। ১৯৭৫ থেকে ১৯৭৮ সাল পর্যন্ত তিনি পোল্যান্ডে বাংলাদেশ দূতাবাসে কর্মরত ছিলেন। তিনি ১৯৮২-১৯৮৬ সালে নিউইয়র্কে জাতিসংঘের স্থায়ী মিশন এবং ১৯৮৬-১৯৮৮ সালে ভারতে বাংলাদেশি হাই কমিশনার হিসাবে কাজ করেছিলেন।
বৈদেশিক ভূমিকা
উপসাগরীয় যুদ্ধের সময় সৌদি আরবের জেদ্দায় কনসাল চলাকালীন তিনি ভুটান, ইরান, লেবানন, তুর্কমেনিস্তান, ফ্রান্স, সিরিয়া এবং পর্তুগালে নিযুক্ত বাংলাদেশের রাষ্ট্রদূতের দায়িত্ব পালন করেন। মোয়াজ্জেম আলি বাংলাদেশের স্থায়ী প্রতিনিধি হিসেবে ইউনেস্কোর কাছে ২১ শে ফেব্রুয়ারিকে আন্তর্জাতিক মাতৃভাষা দিবস খসড়া প্রতিবেদন দিয়ে ভাষা আন্দোলনকে আন্তর্জাতিক দিবস হিসেবে প্রবর্তনের মাধ্যমে প্রতিষ্ঠা করতে সহায়তা করেছিলেন। তারপরে তিনি বাংলাদেশের পররাষ্ট্র সচিব হিসাবে দায়িত্ব পালন করেন, যেখানে তিনি ইউরোপে স্বল্পোন্নত দেশের রফতানির জন্য শুল্কমুক্ত করার জন্য কাজ করেছিলেন। ২০১৪ সালে তিনি ভারতে বাংলাদেশের হাই কমিশনার নিযুক্ত হন।
ব্যক্তিগত জীবন
ব‍্যক্তিগত জীবনে তিনি বিবাহিত ।
মৃত্যু
সৈয়দ মোয়াজ্জেম আলী ২০১৯ সালের ৩০ ডিসেম্বর মৃত্যুবরণ করেন।
সোনিয়া ডেভিল
২০১৫ সালে সে ডাব্লিউডাব্লিউই টাফ এনাফ এর একজন প্রতিযোগী ছিল যেখানে তার শেষ অবস্থান ছিল ১১তম। অক্টোবর ২০১৫ সালে সে ডাব্লিউডাব্লিউই'র সাথে চুক্তিবদ্ধ হয় এবং তাকে অরলান্ডো, ফ্লোরিডার ডাব্লিউডাব্লিউই পারফর্ম্যান্স সেন্টার এ প্রশিক্ষণের জন্য নেয়া হয়।
প্রাথমিক জীবন
বেরেনাটো শ্যামপং টাউনশিপ, নিউ জার্সিতে ইতালিয়ান দম্পতির ঘরে জন্মগ্রহণ করেন। তিনি টাবের্নেকল, নিউ জার্সির "সেনেকা হাই স্কুলে" পড়ালেখা করেন। ১৬ বছর বয়সে তিনি মিশ্র মার্শাল আর্টসের জন্য প্রশিক্ষণ শুরু করেন এবং তাতে অংশ নেন।
টাফ এনাফ এবং এনএক্সটি (২০১৫-২০১৭)
জুন ২০১৫ সালে তিনি টাফ এনাফের ৬ষ্ট মৌসুমে ১৩ তম প্রতিযোগী হিসেবে প্রতিযোগিতা থেকে এলিমিনেট হয়ে যান।
অক্টোবর ২০১৫ সালে তিনি ডাব্লিউডাব্লিউইর সাথে চুক্তিবদ্ধ হন। এবং ডাব্লিউডাব্লিউইর উন্নয়ন শাখা এনএক্সটি থেকে প্রশিক্ষণ নেন। ডিসেম্বর ৩ তারিখে একটি লাইভ ইভেন্টে তিনি নায়া জেক্স এর সাথে ম্যাচের মাধ্যমে ইন রিং ডেব্যু করেন। পরে তিনি ম্যাচটি হেরে যান। ২০১৬ সালের আগস্টের ১৭ তারিখ এনএক্সটির এপিসোডে বেরেনাটো তার প্রথম টেলিভিশন ডেব্যু করেন, যেখানে তিনি তার আসল নামে রেসলিং করেছিলেন। সেখানে তিনি একটি সিক্স ওমেন্স ট্যাগ টিম ম্যাচ খেলেন। তিনি ম্যান্ডি রোজ এবং অ্যালেক্সা ব্লিস এর সাথে টিমআপ করে কারমেলা, লিভ মরগান এবং নিকি ক্রস এর সাথে ম্যাচ খেলেন কিন্তু হেরে যান। নভেম্বর ২৩ এ সে ফিরে আসেন এবং আরেকটি ৬ জন নারী ট্যাগ টিম ম্যাচ খেলেন আইকনিক ডুয়োর (বিলি কেই এবং প্যাটন রইক) সাথে টিমআপ করেন এলিয়াহ, এম্বার মুন এর সাথে কিন্তু হেরে যান। ডিসেম্বর ২১ এনএক্সটির এপিসোডে বেরেনাটো তার প্রথম সিঙ্গেল ম্যাচ খেলেন বিলি কেই'র বিপক্ষে। কিন্তু প্যাটন এর হস্তক্ষেপের ফলে ম্যাচটি তিনি হেরে যান।
মে ৩ ২০১৭ এনএক্সটির এপিসোডে বেরেনাটো তার নতুন রিং নাম সোনিয়া ডেভিল নামে ফিরে আসেন এবং আসুকার এনএক্সটি নারী চ্যাম্পিয়নশীপ এর জন্য একটি ব্যাটেল রয়্যাল এ অংশ নেন। কিন্তু বিলি কেই এবং প্যাটন দ্বারা এলিমিনেট হয়ে যান। এরপর সোনিয়া তার কয়েকটি ম্যাচে "লাসেই ইভানস্" "রিচেল এভার্স" জেনা ভেন ডেমেল এবং জেডা কে হারায়। কিছু সময় শূন্যতার পর অক্টোবর ১৮ তারিখের এনএক্সটির এপিসোডে ডেভিল ফিরে আসেন এবং এম্বার মুন ও রুবি রিওট এর সাথে খালি এনএক্সটি নারী চ্যাম্পিয়নশীপ এর জন্য হওয়া ফেটাল-৪-ওয়ে ম্যাচে স্থান পাওয়ার জন্য একটি ট্রিপল থ্রেট ম্যাচ খেলেন। যেটি এম্বার মুন জিতে যান। নভেম্বর ২২ এনএক্সটির এপিসোডে রুবি রিওট ডেভিল কে হারায়। ডিসেম্বর ৬ তারিখের এপিসোডে এর একটি রিম্যাচ নির্ধারণ করা হয় যেটি হয় নো হোল্ডস ব্যারেড ম্যাচ। এই ম্যাচে ডেভিল রুবি কে হারায়। ডিসেম্বর ২৭ এনএক্সটির এপিসোডে ডেভিল এম্বার মুন এর সাথে এনএক্সটি নারী চ্যাম্পিয়নশীপ এর জন্য ম্যাচ খেলেন কিন্তু টাইটেলটি জিততে ব্যর্থ হন।
অ্যবসুলেশন (২০১৭-২০১৮)
নভেম্বর ২০, ২০১৭ র এর এপিসোডে ডেভিল ম্যান্ডি রোজ এবং পেইজের সাথে মিলে সাশা ব্যাংকস, বেইলি, মিকি জেমস এবং অ্যালেক্সা ব্লিসকে আক্রমণ করেন। এক সপ্তাহ পরে তারা নিজেদের "অ্যাবসুলেশন" নামে পরিচয় দেন। ডেভিল ডিসেম্বর ১৯ এ "ট্রিবিউট টু দ্য ট্রুপস" এ মূল রোস্টারে তার প্রথম টেলিভিশন ম্যাচ খেলেন, যেখানে অ্যাবসুলেশন সাশা ব্যাংকস, বেইলি এবং মিকি জেমস কে হারায়।
জানুয়ারি ২৮, ২০১৮ তে ডেভিল প্রথম নারী রয়্যাল রাম্বাল ম্যাচে ১০ নাম্বারে প্রবেশ করে ৬:৪১ সেকেন্ড পর্যন্ত টিকে থাকতে সক্ষম হন। মাইকেল ম্যাককুল দ্বারা এলিমিনেট হয়ে যাওয়ার পূর্বে তিনি টরি উইলসন কে এলিমিনেট করেন। ফেব্রুয়ারি ২৫ এ ডেভিল প্রথম নারী এলিমিনেশন চেম্বার ম্যাচে অংশ নেন কিন্তু ব্লিস এর কাছে হেরে যান। এপ্রিলে পেইজ তার ঘাড়ের ইঞ্জুরির কারণে রেসলিং থেকে অবসর নেন এবং স্ম্যাকডাউনের নতুন জেনারেল ম্যানেজার হন। রেসলম্যানিয়া ৩৪ এ ডেভিল তার প্রথম রেসলম্যানিয়া অভিষেক ঘটায়। যেখানে সে রেসলম্যানিয়া নারী ব্যাটল রয়্যাল এ অংশ নেয় যেটি নাওমি জিতে।
ম্যান্ডি রোজের সাথে টিম (২০১৮-বর্তমান)
২০১৮ সুপারস্টার শেক আপের মাধ্যমে ডেভিল এবং রোজ স্ম্যাকডাউনে ড্রাফট হয়। তখন পেইজ বলে তারা কোনো বিশেষ সুযোগ সুবিধা পাবে না এবং অ্যাবসুলেশন শেষ হয়ে গেছে। কিন্তু ডেভিল রোজের সাথে সম্পর্ক বজায় রাখে। এবং স্ম্যাকডাউনের বিভিন্ন এপিসোডে একসাথে বিভিন্ন ট্যাগ টিম ও সিঙ্গেল ম্যাচ খেলে।      অক্টোবর ২৮ তারিখে সে সর্বপ্রথম নারীদের পে-পার-ভিউ ইভেন্ট এভ্যুলুশনে নারী ব্যাটেল রয়্যালে অংশ নেয় কিন্তু রোজ দ্বারা এলিমিনেট হয়ে যায়। নভেম্বরে ঘোষণা করা হয় সে সার্ভাইভার সিরিজে স্ম্যাকডাউন নারী টিমের হয়ে অংশ নিবে। তার প্রথম সার্ভাইভার সিরিজ অভিষেকে সে এবং আসুকা সর্বশেষ দুইজন হিসেবে থাকে। কিন্তু বেইলির সাথে রিংয়ের বাইরে ব্রলের কারণে দুজনই এলিমিনেট হয়ে যায়। এরপরের রাতে সে রোজ এর সাথে টিমআপ করে আসুকা এবং নাওমির বিপক্ষে ম্যাচ খেলে। কিন্তু রোজ এর সাথে ভুল বোঝাবোঝির কারণে আসুকা তাকে ট্যাপআউট করায়। নভেম্বর ২৯ এর এপিসোডে সে স্ম্যাকডাউন ওমেন্স টাইটেলের জন্য একটি ব্যাটেল রয়্যালে অংশ নেয়। কিন্তু সর্বশেষ আসুকার কাছে এলিমিনেট হয়ে যায়। ডিসেম্বর ৪ তারিখ স্ম্যাকডাউনের এপিসোডে ডেভিল এবং রোজ আসুকা ও শার্লট ফ্লেয়ার কে একটি ট্যাগ টিম ম্যাচে হারায়। জানুয়ারি ২, ২০১৯ সালের স্ম্যাকডাউনের এপিসোডে ডেভিল নাওমির মুখোমুখি হয়। ম্যাচে ম্যান্ডি রোজ নাওমি কে বিভ্রান্ত করলে ডেভিল তাকে পিন করে ম্যাচ জিতে। জানুয়ারি ২৮ তারিখে রয়্যাল রাম্বালে সে ২৫ নং এ প্রবেশ করে ৪:২৬ মিনিট রিংয়ে থেকে অ্যালেক্সা ব্লিস দ্বারা এলিমিনেট হয়ে যায়। ফেব্রুয়ারি ১৮ তে তারা সর্বপ্রথম নারী ট্যাগ টিম চ্যাম্পিয়নশিপ এর জন্য এলিমিনেশন চেম্বারে একটি চেম্বার ম্যাচে ছয়টি ট্যাগ টিমের একজন হিসেবে অংশ নেয়। এবং ওই ম্যাচে জয়ী সাশা ব্যাংকস এবং বেইলি দ্বারা সর্বশেষ প্রতিযোগী হিসেবে এলিমিনেট হয়।
অন্যান্য মিডিয়ায়
বেরেনাটো ইউটিউব এ "ইউএফসি আফটার বাজ" নামে একটি অনুষ্ঠানের সহ-উপস্থাপক।
সে ডাব্লিউডাব্লিউই ২কে১৯ এর মাধ্যমে ভিডিও গেমসে অভিষেক ঘটায়।
ব্যক্তিগত জীবন
সে ডাব্লিউডাব্লিউই তে প্রথম লেসবিয়ান রেসলার।
জাহ্নবী হ্যারিসন
জাহ্নবী হ্যারিসন, তার আধ্যাত্মিক নাম জাহ্নবী জীবন দাসী দ্বারাও পরিচিত ,  একজন ব্রিটিশ সঙ্গীতশিল্পী যিনি তার মন্ত্র ধ্যান সঙ্গীতের ( কীর্তন ) জন্য পরিচিত। তিনি নিয়মিতভাবে বিবিসি রেডিও ৪ এর সামথিং আন্ডারস্টুড প্রোগ্রাম এবং বিবিসি রেডিও ২ এর পজ ফর থট- এ উপস্থাপক হিসাবে উপস্থিত হন ।